sagorsarker/bangla-wikipedia huggingface dataset:
রবিউদ্দিন আহমদ

রবিউদ্দিন আহমদ (১৯২৪ - ৫ মে ১৯৭৬) ছিলেন বাংলার এমন এক রাজনৈতিক ও সাংস্কৃতিক ব্যক্তিত্ব যিনি সারাজীবন সাম্প্রদায়িকতার বিরুদ্ধে সংগ্রাম করে গেছেন। সেইসঙ্গে বাংলা ভাষার অধ্যাপনা, সম্পাদনা ও অনুবাদক ছিলেন তিনি। 
রবিউদ্দিন আহমদের জন্ম ব্রিটিশ ভারতের অধুনা পশ্চিমবঙ্গের হুগলি জেলার খানাকুল ২ সমষ্টি উন্নয়ন ব্লকের অন্তর্গত নতিবপুর গ্রামে। পিতা বজলুল হক ছিলেন আকুনি বি জি বিহারীলাল ইন্সটিটিউশনের প্রধান শিক্ষক। রবিউদ্দিনের বিদ্যালয়ের পড়াশোনা পিতার স্কুলেই। ম্যাট্রিক পাশের পর তিনি কলকাতার সিটি কলেজ ভর্তি হন এবং সেখান থেকেই কলকাতা বিশ্ববিদ্যালয়ের স্নাতক হন। 
কাজী নজরুল ইসলাম, হুমায়ুন কবির এবং আবদুল ওদুদ সঙ্গে মিলে "সঙ্কল্প" নামের পত্রিকার সম্পাদনা করেন। এছাড়াও তিনি নারায়ণ চৌধুরী, কাজী আবদুল ওদুদ প্রভৃতির সঙ্গে "তরুণপত্র" নামের একটি পত্রিকা প্রকাশ করেন। ১৯৪৬ খ্রিস্টাব্দে কলকাতায় দাঙ্গা ও গণহত্যার সময় তিনি পার্ক সার্কাস অঞ্চলের প্রগতিশীল মুসলমান ও হিন্দুদের সঙ্গে মিশে "ক্যালকাটা সেন্টার ফর কমিউন্যাল হারমনি" সংগঠিত করেন। ১৯৫০ খ্রিস্টাব্দে ডাঃ গনি প্রভৃতির সঙ্গে মিলে প্রতিষ্ঠা করেন ইসলামিয়া হাসপাতাল। কবি কাজী নজরুল ইসলাম ও কবি পত্নী প্রমিলার চিকিৎসার জন্য ১৯৫৩ খ্রিস্টাব্দে কাজী আবদুল ওদুদ ও তার প্রচেষ্টায় 'নজরুল নিরাময় সমিতি' গঠিত হলে তাদের বিদেশে পাঠানোর ব্যবস্থা ও দায়িত্ব গ্রহণ করেন। তার ভাই রফিকউদ্দিন আহমদ তাদের নিয়ে ১৯৫৩ খ্রিস্টাব্দে ১০ মে সমুদ্রপথে প্রথমে ইংল্যান্ডে রওয়ানা দেন। সেখানকার মেডিক্যাল বোর্ড কবির মস্তিষ্কজনিত দুরারোগ্য ব্যাধি জানার পর ৭ ডিসেম্বর ভিয়েনা পাঠানোর ব্যবস্থা করেন। কিন্তু নিরাময়ের আশা না থাকায় কবিকে বিমানে দেশে ফিরিয়ে আনা হয়। নজরুলের ফেরার পর রবিউদ্দিন ইতালি যান। সেখানে ড.জুসেপ্পে তুচ্চি'র কাছে তিন মাসে ইতালীয় ভাষা শিখে রোম বিশ্ববিদ্যালয়ে বাংলা বিভাগ খোলার উদ্যোগ নেন। ইতোমধ্যে ১৯৫৩-৫৪ খ্রিস্টাব্দে সতেরটি দেশের মধ্যে চলচ্চিত্র প্রতিযোগিতায় প্রথম হয়ে বৃত্তি লাভ করেন। সেখান চলচ্চিত্র বিষয়ে ডিপ্লোমা লাভের পর বেশ কয়েকটি চলচ্চিত্রে কাজ করেন। দীর্ঘদিন রবিউদ্দিন রোম ও মিলানে বাংলা ভাষার অধ্যাপক ছিলেন। রবীন্দ্রনাথ ও নজরুলের বেশ কয়েকটি কবিতা ইতালীয় ভাষায় অনুবাদ করেন। রোমে ওরিয়েন্টাল মিউজিক একাডেমি খোলেন। এছাড়াও তিনি সেখানে ভারত-ইতালি মৈত্রী সমিতির প্রতিষ্ঠাতা-সম্পাদক ছিলেন।
রামমোহন ও দারাশিকোর ধর্ম-সমন্বের আদর্শে বিশ্বাসী রবিউদ্দিন দেশে ফেরার পর ১৯৭৬ খ্রিস্টাব্দে বেদ, উপনিষদের অনুবাদের কথা ও তার নিজস্ব অসাম্প্র দায়িক মতবাদ নানা বক্তব্যে তুলে ধরেছিলেন। 
রবিউদ্দিন আহমদ ১৯৭৬ খ্রিস্টাব্দের ৫ মে প্রয়াত হন।
জাতিসংঘ পরিষেবা পদক কোরিয়া

জাতিসংঘ পরিষেবা পদক কোরিয়া (ইউএনএসএমকে) হল একটি আন্তর্জাতিক সামরিক সজ্জা যা জাতিসংঘ কর্তৃক ১২ ডিসেম্বর ১৯৫০ সালে জাতিসংঘ পরিষেবা পদক হিসাবে প্রতিষ্ঠিত হয়। অলঙ্করণটি জাতিসংঘের তৈরি করা এবং কোরীয় যুদ্ধে অংশগ্রহণকারী বহু-জাতীয় প্রতিরক্ষা বাহিনীকে স্বীকৃতি দেয়া প্রথম আন্তর্জাতিক পুরস্কার।
জাতিসংঘ পরিষেবা পদক (কোরিয়া) দক্ষিণ কোরিয়ার সাথে মিত্র সশস্ত্র বাহিনীর যে কোনো সামরিক সদস্যকে প্রদান করা হয়, যারা ২৭ জুন ১৯৫০ এবং ২৭ জুলাই ১৯৫৪ তারিখের মধ্যে উত্তর কোরিয়া থেকে দক্ষিণ কোরিয়ার প্রতিরক্ষায় অংশ নিয়েছিল। নেদারল্যান্ডসের সামরিক বাহিনীকে ১ জানুয়ারী ১৯৫৫ সালে পরিষেবার জন্য পদকটি প্রদান করা হয়, যখন থাইল্যান্ড এবং সুইডেনের সশস্ত্র বাহিনীকে ২৭ জুলাই ১৯৫৫ এ পুরস্কারটি প্রদান করা হয়।
কোরিয়ায় জাতিসংঘের কোনো ত্রাণ দলের সাথে যুদ্ধের সময় সেবার জন্য নিয়োজিত আন্তর্জাতিক রেড ক্রস কর্মীরা পদকটির জন্য যোগ্য ছিল "না"।
জাতিসংঘ পরিষেবা পদকের চূড়ান্ত পুরস্কারের কর্তৃত্ব হল কোরিয়ায় জাতিসংঘের সামরিক বাহিনীর সেনাপ্রধান। বেশিরভাগ দেশ জাতিসংঘ পরিষেবা পদকটিকে একটি স্বয়ংক্রিয় অলঙ্করণ হিসাবে বিবেচনা করে, যদি অন্য কিছু কোরীয় পরিষেবা পুরস্কার দেওয়া হয় এবং সাধারণত জাতিসংঘের চ্যানেলগুলির মাধ্যমে অনুমতি না নিয়েই পদকটি প্রদান করা হয়। উদাহরণস্বরূপ, জাতিসংঘ সশস্ত্র বাহিনীতে কোরীয় পরিষেবা পদক পুরস্কৃত যেকোন সদস্যকে স্বয়ংক্রিয়ভাবে জাতিসংঘ পরিষেবা পদক প্রদান করা হয়।
২২শে নভেম্বর ১৯৬১ সালে জাতিসংঘ আনুষ্ঠানিকভাবে জাতিসংঘ পরিষেবা পদকের নাম <nowiki>জাতিসংঘ পরিষেবা পদক কোরিয়া</nowiki> নামে পরিবর্তন করে। এটি পরবর্তীকালে জাতিসংঘের অনেক পদক তৈরির একটি ভূমিকা হিসাবে ছিল যা বিশ্বজুড়ে বিভিন্ন অপারেশনের জন্য পুরস্কৃত করা হয়।
মার্কিন যুক্তরাষ্ট্র এবং অন্যান্য কিছু দেশ এই পদকটিকে অতীতের সামরিক ফাইলগুলির সাথে এর মূল নামের উল্লেখ করে মেডেলটির সাথে সামঞ্জস্য বজায় রাখার প্রচেষ্টায় "জাতিসংঘ পরিষেবা পদক" হিসেবে উল্লেখ করে থাকে।
জাতিসংঘ কোরিয়া পদক হল ব্রোঞ্জ খাদের একটি ৩৬ মিমি প্রশস্ত বৃত্তাকার পদক। সামনের অংশে জাতিসংঘের 'ওয়ার্ল্ড-ইন-এ রেথ' প্রতীককে চিত্রিত করা হয়েছে। বিপরীতে শিলালিপি রয়েছে: । প্রতিটি অংশগ্রহণকারী দেশের পাঠ্যটি সবচেয়ে উপযুক্ত ভাষায় রয়েছে এবং শিলালিপিটি নিম্নলিখিত যে কোনও একটিতে থাকতে পারে: আমহারিক (ইথিওপিয়ান সাম্রাজ্য), ওলন্দাজ, ইংরেজি, ফরাসি, গ্রিক, ইতালীয়, কোরীয়, স্পেনীয় (কলম্বিয়া), তাগালোগ (ফিলিপাইন), থাই বা তুর্কি। পদকটি একটি সোজা বার নিলম্বন একটি নখর সংযুক্তি থেকে ঝুলন্ত। প্রতিটি পদক বিপরীত শিলালিপির মতো একই ভাষায় "কোরিয়া" শিলালিপি সহ একটি পদক বার দিয়ে পরা হয়। পদকের ফিতাটি জাতিসংঘের নীল (ব্লুবার্ড ৬৭১১৭) এবং সাদা, ৯টি নীল এবং ৮টি সাদা, প্রতিটি ১৭টি সমান স্ট্রাইপ দিয়ে তৈরি প্রশস্ত।
আন্দ্রাশ শেফার

আন্দ্রাশ শেফার (; জন্ম: ১৩ এপ্রিল ১৯৯৯) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, শেফার হাঙ্গেরি অনূর্ধ্ব-১৮ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় দুই বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২০ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২২ ম্যাচে ৩টি গোল করেছেন।
আন্দ্রাশ শেফার ১৯৯৯ সালের ১৩ই এপ্রিল তারিখে হাঙ্গেরির সোম্বাথেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
শেফার হাঙ্গেরি অনূর্ধ্ব-১৮ এবং হাঙ্গেরি অনূর্ধ্ব-১৯ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। হাঙ্গেরির বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।
বাঁকুড়া সরকারি পলিটেকনিক

বাঁকুড়া সরকারি পলিটেকনিক পশ্চিমবঙ্গের বাঁকুড়া জেলার কালপাথরে অবস্থিতএকটি সরকারি পলিটেকনিক। এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত। এই পলিটেকনিক কলেজটিতে মেকানিক্যাল, ইলেকট্রিক্যাল এবং মেটালার্জিক্যাল, ডিপ্লোমা কোর্সগুলিতে ডিগ্রি প্রদান করা হয়।
প্রতি বছর মেকানিক্যাল, ইলেকট্রিক্যাল এবং মেটালার্জিক্যাল ইঞ্জিনিয়ারিং-এ প্রথম বর্ষের ডিপ্লোমা কোর্সের জন্য JEXPO-এর মাধ্যমে ভর্তি নেওয়া হয়। দ্বিতীয় বর্ষের ভর্তি প্রতি বছর VOCET এর মাধ্যমে নেওয়া হয়।
সামরিক অভিযান পদক

সামরিক অভিযান পদক হল এক ধরনের সামরিক অলঙ্করণ যা এমন কোনও সশস্ত্র বাহিনীর সদস্যকে দেওয়া হয়, যিনি একটি মনোনীত সামরিক অভিযানে কাজ করেন বা ভৌগোলিক যুদ্ধমঞ্চে দায়িত্ব পালন করেন। সামরিক অভিযানের পদকগুলো পরিষেবা পদকের মতোই, কিন্তু অপেক্ষাকৃত উচ্চ মর্যাদা বহন করে, কারণ পুরস্কারটি সাধারণত একটি বিদেশী অঞ্চলে মোতায়েনকৃত অবস্থাতে বা একটি যুদ্ধ অঞ্চলে কৃত সামরিক পরিষেবাকে অন্তর্ভুক্ত করে দেওয়া হয়।
সামরিক অভিযান পদক প্রথম উদ্ভাবিত হয়েছিল যুদ্ধে সাধারণ সামরিক পরিষেবাকে স্বীকৃতি দেওয়ার জন্য, যা মেধাবী সজ্জার বিপরীতে শুধুমাত্র বীরত্ব ও সাহসিকতার কাজের জন্য ছোট পরিসরে জারি করা হয়েছিল। অভিযান পদকটি প্রথম ব্রিটিশ সামরিক দ্বারা স্প্যানিশ আর্মাডার পরাজয়ের জন্য পুরস্কৃত পদক দিয়ে জারি করা হয়েছিল, ১৮১৫ সালের অভিযানে উপস্থিত সকল পুরুষদের জন্য প্রথম এবং ১৮৪৭ সালের সামরিক সাধারণ পরিষেবা পদকটি প্রথম "আধুনিক" সামরিক অভিযান পদক।
আর্থিক প্রতিষ্ঠান এলাকার তালিকা

এই আর্থিক প্রতিষ্ঠান এলাকার তালিকাটিতে বিশ্বের উল্লেখযোগ্য আর্থিক প্রতিষ্ঠান এলাকাগুলি সন্নিবেশিত করা হয়েছে। আর্থিক প্রতিষ্ঠান এলাকা বলতে সাধারণত কোনও শহরের কেন্দ্র তথা নগরকেন্দ্রতে অবস্থিত একটি এলাকা বা পাড়াকে বোঝায়, যেখানে আর্থিক সেবা প্রদানকারী প্রতিষ্ঠানসমূহ যেমন ব্যাংক, বীমা কোম্পানি ও অন্যান্য সংশ্লিষ্ট আর্থিক কর্পোরেশনগুলির প্রধান কার্যালয়গুলি অবস্থান করে। প্রধান নগরীগুলিতে প্রায়শই আর্থিক প্রতিষ্ঠান এলাকাগুলি গগণচুম্বী অট্টালিকা ও স্থাপত্যশৈলীর দিক থেকে তাৎপর্যপূর্ণ সব ভবনে পূর্ণ থাকে। এগুলিকে আর্থিক কেন্দ্রও বলা হতে পারে। ঐসব আর্থিক কেন্দ্রে শেয়ার বাজার বা স্টক এক্সচেঞ্জ ও আর্থিক কর্মকাণ্ড নিয়ন্ত্রক কর্তৃপক্ষের কার্যালয় ভবনগুলিও বিদ্যমান থাকে।
জাতীয় কিডনি রোগ ও ইউরোলজি ইনস্টিটিউট

জাতীয় কিডনি রোগ ও ইউরোলজি ইনস্টিটিউট (NIKDU) একটি সরকারি চিকিৎসা শিক্ষা প্রতিষ্ঠান ও হাসপাতাল। এটিতে বৃক্ক বা কিডনি এবং মূত্রতন্ত্রের রোগে আক্রান্ত রোগীদের বিশেষ সেবা প্রদান করা হয়। এটি ঢাকার শেরেবাংলা নগর থানায় অবস্থিত। এখানে বৃক্কের রোগীদের প্রাথমিক স্বাস্থ্যসেবা থেকে শুরু করে সব ধরনের চিকিৎসা, যেমন রক্তের ঝিল্লি বিশ্লেষণ বা হিমোডায়ালাইসিস (ডায়ালাইসিস) করে রক্তশোধন থেকে শুরু করে শেষ পর্যায়ে বৃক্ক বৈকল্য বা রেনাল ফেইলিউরের শিকার রোগীদেরও চিকিৎসা প্রদান করা হয়।
জাতীয় কিডনি রোগ ও ইউরোলজি ইনস্টিটিউট প্রকল্পের পরিকল্পনা করা হয় ১৯৯২ সালে এবং ১৯৯৫ সালে সরকার কর্তৃক এটি অনুমোদিত হয়। আনুষ্ঠানিকভাবে ২০০১ সালে ইন্সটিটিউটটির উদ্বোধন করা হয় এবং ২০০৩ সালে হাসপাতালের কার্যক্রম শুরু হয়। ২০০৩ সালের শেষের দিকে, সমস্ত স্টাফ পদ পূরণ করা হয় এবং ২০০৫ সালের দিকে প্রতিষ্ঠানটি সংস্থাপন মন্ত্রণালয় থেকে রাজস্ব হস্তান্তর পায়। প্রতিষ্ঠানটি ২০০৬ সালে প্রথম বিশ্ব কিডনি দিবস পালন করে।
লক্ষণা (বাক্যালঙ্কার)

লক্ষণা এক ধরনের বাক্যালঙ্কার যেখানে কোনও বস্তু বা ধারণাকে সেটির সাথে সংশ্লিষ্ট ভিন্ন কোনও বস্তু বা ধারণার নাম দিয়ে নির্দেশ করা হয়। একে ইংরেজি পরিভাষায় "মেটোনিমি" (metonymy) বলে। ভিন্ন যে নামটি ব্যবহার করা হয়, তাকে লাক্ষণিক নাম (metonym মেটোনিম) বলে।
যেমন ইংরেজিতে "ক্রাউন" (রাজমুকুট) ও "সেপ্টার" (রাজদণ্ড) শব্দ দুইটি দিয়ে আলঙ্কারিক অর্থে প্রকৃতপক্ষে রাজা বা রাজশাসককে বোঝানো হয়, যা লক্ষণার একটি উদাহরণ। বাংলাতে "কান পাতা" কথাটি দিয়ে প্রকৃতপক্ষে কোনও স্থানে কান পেতে দেওয়ার ব্যাপারটিকে নির্দেশ করা হয় না, বরং আলঙ্কারিক অর্থে গভীর মনোযোগ দিয়ে শোনা বোঝানো হয়। এটি লক্ষণার আরেকটি উদাহরণ।
মেইন স্ট্রিট

মেইন স্ট্রিট ইংরেজিভাষী বিশ্বে ব্যবহৃত একটি লাক্ষণিক নাম, যেটি দিয়ে বহু ইংরেজিভাষী দেশের কোনও গ্রাম, ছোট শহর বা শহরের মূল খুচরা বিপণী সড়কটিকে নির্দেশ করা হয়। এটি সাধারণত শহরের কেন্দ্রীয় বাণিজ্যিক এলাকার দোকানপাট ও খুচরা বিক্রেতাদের একটি কেন্দ্র হিসেবে কাজ করে এবং প্রায়শই খুচরা কেনাকাটা ও সামাজিক মেলামেশার প্রেক্ষিতে ব্যবহার করা হয়।
পরিভাষাটি মূলত আয়ারল্যান্ড, স্কটল্যান্ড, মার্কিন যুক্তরাষ্ট্র, কানাডা ও কদাচিৎ অস্ট্রেলিয়া ও নিউজিল্যান্ডে প্রয়োগ করা হয়। যুক্তরাজ্যের অন্যান্য অংশে হাই স্ট্রিট, ফোর স্ট্রিট, ফ্রন্ট স্ট্রিট, ইত্যাদি নাম ব্যবহার করা হতে পারে। জামাইকাতেও ফ্রন্ট স্ট্রিট কথাটি প্রচলিত। ১৯৫০-এর দশকে পৌরবিদ্যা বা নগর গবেষণা ক্ষেত্রে মেইন স্ট্রিট ধারণাটি গুরুত্ব পেতে শুরু করে। বিশেষ করে উত্তরাধুনিক পৌর নকশা প্রণয়ন, নব্য-ঐতিহ্যবাহী পরিকল্পনা ও অধি-নগরবাদ বিষয়ক তাত্ত্বিক আলোচনাগুলিতে এটি একটি আকর্ষণীয় বিষয় হয়ে ওঠে।
ইংরেজিভাষী বহু লোকালয়ে এই ধরনের সড়কের নামটি প্রকৃতপক্ষেই "মেইন স্ট্রিট" রাখা হতে পারে। যদি তা না-ও রাখা হয়, তার পরেও কেন্দ্রীয় বাণিজ্যিক এলাকার প্রধান সড়কটিকে নির্দেশ করতে "মেইন স্ট্রিট" কথাটি ব্যবহার করা হতে পারে।
মার্কিন যুক্তরাষ্ট্রে "মেইন স্ট্রিট" কথাটি লোকসংস্কৃতিতে ঐতিহ্যবাহী ছোট শহরের খুচরা বিক্রেতাদের সম্প্রদায়কে নির্দেশ করতে ব্যবহার করা হতে পারে। এর বিপরীতে "ওয়াল স্ট্রিট" বলতে বৃহৎ বহুজাতিক কোম্পানিগুলিকে নির্দেশ করা হতে পারে।
তুরাগ থানা

তুরাগ থানা বাংলাদেশের ঢাকা শহরের একটি থানা ও একটি প্রশাসনিক ইউনিট। উত্তরা থানার হরিরামপুর ইউনিয়নের একটি অংশ নিয়ে ২০০৫ সালের ২৭ জুন তুরাগ থানা গঠিত হয়।
বানৌজা ডাইভিং বোট-১

বাংলাদেশ নৌবাহিনী জাহাজ (সংক্ষেপেঃ বানৌজা) ডাইভিং বোট-১ বিএন ডাইভিং বোট-শ্রেণীর একটি ডাইভিং সার্পোট জাহাজ। এই জাহাজটি ইনক্যাট ক্রাউদার, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ইনক্যাট ক্রাউদার ৪২ মোনোহাল প্যাট্রোল ভেসেল এর উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৯ জুন, ২০২১ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ৩টি ডাইভিং সার্পোট ভেসেল জাহাজ নির্মাণ সংক্রান্ত চুক্তি স্বাক্ষরিত হয়। ১০ জুন, ২০২১ সালে তৎকালীন খুলনা নেভাল এরিয়া কমান্ডার রিয়ার এডমিরাল আশরাফুল হক চৌধুরী- এনডিইউ, এএফডব্লিউসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। উদ্বোধন অনুষ্ঠানে ফ্লোটিলা ওয়েস্টের তৎকালীন কমান্ডার কমডোর আবদুল্লাহ আল মামুন চৌধুরী, খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ- এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ইনক্যাট ক্রাউদার, অস্ট্রেলিয়া। সেই সাথে জাহাজ সমূহের নকশা সংক্রান্ত পরামর্শদাতা হিসেবে কাজ করে দেশীয় প্রতিষ্ঠান মেরিন হাউজ লিমিটেড। এছাড়াও জাহাজ নির্মাণ কালীন সময়ে তদারকি, মান নিশ্চিতকরণ এবং প্রয়োজনে উপকরণ সরবরাহ করে দেশীয় আরেক প্রতিষ্ঠান পিয়ারলেস ভেঞ্চার লিমিটেড। সর্বশেষ ১০ ডিসেম্বর, ২০২৩ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা ডাইভিং বোট-১ জাহাজটির প্রস্তাবিত দৈর্ঘ্য , প্রস্থ , গভীরতা , ড্রাফট পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ক্যাটারপিলার জেনারেটর যুক্ত থাকবে। সেন্সর এবং কার্যপদ্ধতি হিসেবে প্রতিটি জাহাজে থাকবে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
সুধীন দত্ত

সুধীন দত্ত (জন্ম ১৯৫১) হলেন আমেরিকার এক্সনমোবিল কর্পোরেশনের একজন রাসায়ন বিজ্ঞানী। তিনি ভিস্টাম্যাক্স প্রোপিলিন-ভিত্তিক ইলাস্টোমারগুলির বিকাশের জন্য বিখ্যাত।
সুধীন দত্ত ১৯৭৪ সালে ভারতীয় প্রযুক্তিবিদ্যা প্রতিষ্ঠান কানপুর (ইন্ডিয়ান ইনস্টিটিউট অফ টেকনোলজি, কানপুর) থেকে রসায়নে স্নাতক ডিগ্রি অর্জন করেন। ১৯৭৮ সালে হার্ভার্ড বিশ্ববিদ্যালয় থেকে জৈব-ধাতব রসায়নে গবেষণা করে পিএইচডি ডিগ্রি লাভ করেন। তিনি টরন্টো বিশ্ববিদ্যালয় এবং শিকাগো বিশ্ববিদ্যালয়ও গবেষণার কাজে যুক্ত ছিলেন।
১৯৮১ সালে তিনি আমেরিকার এক্সনমোবিল কোম্পানিতে যোগ দেন। এই কোম্পানিতে থাকাকালীন তিনি পলিওলিফিন ইলাস্টোমারের উন্নয়নে ব্যাপক গবেষণা করেন।
বানৌজা ডাইভিং বোট-২

বাংলাদেশ নৌবাহিনী জাহাজ (সংক্ষেপেঃ বানৌজা) ডাইভিং বোট-২ বিএন ডাইভিং বোট-শ্রেণীর একটি ডাইভিং সার্পোট জাহাজ। এই জাহাজটি ইনক্যাট ক্রাউদার, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ইনক্যাট ক্রাউদার ৪২ মোনোহাল প্যাট্রোল ভেসেল এর উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৯ জুন, ২০২১ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ৩টি ডাইভিং সার্পোট ভেসেল জাহাজ নির্মাণ সংক্রান্ত চুক্তি স্বাক্ষরিত হয়। ১০ জুন, ২০২১ সালে তৎকালীন খুলনা নেভাল এরিয়া কমান্ডার রিয়ার এডমিরাল আশরাফুল হক চৌধুরী- এনডিইউ, এএফডব্লিউসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। উদ্বোধন অনুষ্ঠানে ফ্লোটিলা ওয়েস্টের তৎকালীন কমান্ডার কমডোর আবদুল্লাহ আল মামুন চৌধুরী, খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ- এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ইনক্যাট ক্রাউদার, অস্ট্রেলিয়া। সেই সাথে জাহাজ সমূহের নকশা সংক্রান্ত পরামর্শদাতা হিসেবে কাজ করে দেশীয় প্রতিষ্ঠান মেরিন হাউজ লিমিটেড। এছাড়াও জাহাজ নির্মাণ কালীন সময়ে তদারকি, মান নিশ্চিতকরণ এবং প্রয়োজনে উপকরণ সরবরাহ করে দেশীয় আরেক প্রতিষ্ঠান পিয়ারলেস ভেঞ্চার লিমিটেড। সর্বশেষ ২৮ ফেব্রুয়ারী, ২০২৪ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা ডাইভিং বোট-২ জাহাজটির প্রস্তাবিত দৈর্ঘ্য , প্রস্থ , গভীরতা , ড্রাফট পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ক্যাটারপিলার জেনারেটর যুক্ত থাকবে। সেন্সর এবং কার্যপদ্ধতি হিসেবে প্রতিটি জাহাজে থাকবে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
বানৌজা ডাইভিং বোট-৩

বাংলাদেশ নৌবাহিনী জাহাজ (সংক্ষেপেঃ বানৌজা) ডাইভিং বোট-৩ বিএন ডাইভিং বোট-শ্রেণীর একটি ডাইভিং সার্পোট জাহাজ। এই জাহাজটি ইনক্যাট ক্রাউদার, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ইনক্যাট ক্রাউদার ৪২ মোনোহাল প্যাট্রোল ভেসেল এর উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায়, ৯ জুন, ২০২১ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ৩টি ডাইভিং সার্পোট ভেসেল জাহাজ নির্মাণ সংক্রান্ত চুক্তি স্বাক্ষরিত হয়। ১০ জুন, ২০২১ সালে তৎকালীন খুলনা নেভাল এরিয়া কমান্ডার রিয়ার এডমিরাল আশরাফুল হক চৌধুরী- এনডিইউ, এএফডব্লিউসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। উদ্বোধন অনুষ্ঠানে ফ্লোটিলা ওয়েস্টের তৎকালীন কমান্ডার কমডোর আবদুল্লাহ আল মামুন চৌধুরী, খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ- এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। জাহাজ নির্মাণে প্রয়োজনীয় নকশা ও প্রযুক্তি সরবরাহ করে রবার্ট অ্যালান লিমিটেড, কানাডা। সেই সাথে জাহাজ সমূহের নকশা সংক্রান্ত পরামর্শদাতা হিসেবে কাজ করে দেশীয় প্রতিষ্ঠান মেরিন হাউজ লিমিটেড। এছাড়াও জাহাজ নির্মাণ কালীন সময়ে তদারকি, মান নিশ্চিতকরণ এবং প্রয়োজনে উপকরণ সরবরাহ করে দেশীয় আরেক প্রতিষ্ঠান পিয়ারলেস ভেঞ্চার লিমিটেড। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা ডাইভিং বোট-৩ জাহাজটির প্রস্তাবিত দৈর্ঘ্য , প্রস্থ , গভীরতা , ড্রাফট পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ক্যাটারপিলার জেনারেটর যুক্ত থাকবে। সেন্সর এবং কার্যপদ্ধতি হিসেবে প্রতিটি জাহাজে থাকবে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
২০২৩ নেপাল নারী ক্রিকেট দলের মালয়েশিয়া সফর

নেপাল নারী ক্রিকেট দল ২০২৩ সালের মে ও জুন মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য মালয়েশিয়া সফর করে। সিরিজের ম্যাচসমূহ বাঙির মালয়েশিয়া জাতীয় বিশ্ববিদ্যালয়-সিম ডার্বি ফাউন্ডেশন ক্রিকেট ওভালে অনুষ্ঠিত হয়। ২০২৩ সালের মে মাসে সিরিজের সূচি ঘোষিত হয়।
সিরিজে নেপাল ৩–২ ব্যবধানে জয়লাভ করে।
সিরিজ শুরুর আগে নেপাল দল থেকে মমতা চৌধুরী, সঙ্গীতা রায়, সৃষ্টি জৈসী ও সোনু পাখ্রীনকে অব্যাহতি দেয়া হয়।
হাবিব–ই নেজ্জার মসজিদ

হাবিব–ই নেজ্জার মসজিদ তুরস্কের হাতায় প্রদেশের আনতাক্যায় অবস্থিত একটি ঐতিহাসিক মসজিদ যা হাবিব আল-নাজ্জারের নামে নামকরণ করা হয়েছে। মসজিদটি ওরোন্টেস নদী পূর্ব দিকে () ২০২৩ তুরস্ক–সিরিয়া ভূমিকম্প মসজিদটি মারাত্মকভাবে ক্ষতিগ্রস্ত হয়। 
প্রাচীনকালে, বর্তমান মসজিদের জায়গায় সম্ভবত একটি পৌত্তলিকতাবাদ মন্দির ছিল। এটি খ্রিস্টীয় যুগে বাপ্তিস্মদাতা যোহন নামে একটি গির্জায় রূপান্তরিত হয়েছিল। মধ্যযুগে শহরটি ৬৩৭ সালে খিলাফতে রাশিদা দ্বারা,৯৬৯ সালে বাইজেন্টাইন সাম্রাজ্য দ্বারা,) ১০৮৪ সালে সেলজুক রাজবংশ দ্বারা, ১০৯৮ সালে ক্রুসেড দ্বারা এবং ১২৬৮ সালে মামলুক সালতানাত বাইবার্সদের দ্বারা দখল করা হয়েছিল। একই সাথে প্রতিটি ক্ষেত্রে ভবনের অবস্থা গির্জা থেকে মসজিদ এবং মসজিদ থেকে গির্জায় পরিবর্তিত হয়েছিল। তারপরও মসজিদের শিলালিপিতে, এটি পড়ে যে বাইবারস এটিকে একটি মসজিদে রূপান্তর করার পরেই এটি ১২৭৫ সালে পুনর্নির্মিত হয়েছিল।
১৮৫৩ সালের ভূমিকম্পে মসজিদটি ভেঙে ফেলা হয়। এটি উসমানীয় সাম্রাজ্য দ্বারা পুনর্নির্মাণ করা হয়েছিল কিন্তু মিনারটি দাঁড়িয়ে ছিল এবং এটি পুরানো। শাদির্বণ (অযুর ঝর্ণা) পরবর্তী সংযোজন।
২০২৩ সালের ভূমিকম্পে মসজিদটি ধ্বংস হয়ে যায়
মসজিদটির নামকরণ করা হয়েছিল হাবিব–ই নেজ্জার বা হাবিব আল-নাজ্জার একজন কাঠমিস্ত্রি নামে, যিনি যিশু খ্রিস্টের সময়ে বসবাস করতেন। তিনি খ্রিস্টধর্মের প্রাথমিক বছরগুলিতে পৌত্তলিকতাবাদ দ্বারা শহীদ হয়েছিলেন, যারা ধর্মান্তর করতে অস্বীকার করেছিল। তিনি একজন খ্রিস্টান সাধক ছিলেন।
মুসলমানদের বিশ্বাস তিনি মানুষকে আল্লাহর দ্বীনের দিকে আহ্বান করার জন্য শহীদ হয়েছেন। তাকে কুরআন, সূরা ইয়াসীন ২০-২৭ নং আয়াত উল্লেখ করা হয়েছে, সাহাবা সমর্থক হিসাবে আসহাবুল কারিয়া এক আল্লাহ উপাসনার জন্য ডাকছিল:
ডেডিকেটেড ফ্রেট করিডোর কর্পোরেশন অব ইন্ডিয়া

ডেডিকেটেড ফ্রেইট করিডোর কর্পোরেশন অব ইন্ডিয়া লিমিটেড (ডিএফসিসিআইএল) হল একটি সরকারি খাতের উদ্যোগ, যা আর্থিক সংস্থানগুলির পরিকল্পনা, উন্নয়ন ও সংহতকরণ এবং ডেডিকেটেড ফ্রেট করিডোরগুলির নির্মাণ, রক্ষণাবেক্ষণ ও পরিচালনা করে।
ডিএফসিসিআইএল হল ভারত সরকারের অন্যান্য মূল প্রকল্পগুলির সক্ষমকারী ও সুবিধাভোগী উভয়ই, যেমন শিল্প করিডোর, মেক ইন ইন্ডিয়া, স্টার্টআপ ইন্ডিয়া, স্ট্যান্ডআপ ইন্ডিয়া, সাগরমালা, ভারতমালা, উড়ান-আরসিএস, ডিজিটাল ইন্ডিয়া, ভারতনেট, পার্বতমালা।
কোম্পানি আইন ১৯৫৬-এর অধীনে ২০০৬ সালের ৩০শে অক্টোবর ডিএফসিসিআইএল একটি কোম্পানি হিসাবে নিবন্ধিত হয়েছিল। ডিএফসিসিআইএল সংস্থাকে ভারত সরকার ভারত সরকারের (রেল মন্ত্রণালয়) উদ্যোগ (এন্টারপ্রাইজ) হিসাবে মনোনীত করেছে, এবং পরিকল্পনা ও উন্নয়ন, আর্থিক সংস্থান সংগ্রহ ও ডেডিকেটেড মালবাহী করিডোর নির্মাণ, রক্ষণাবেক্ষণ এবং পরিচালনা করার জন্য তৈরি করা হয়েছে।
বেতাই নদী

বেতাই নদী হচ্ছে বাংলাদেশের নেত্রকোণা জেলার কেন্দুয়া উপজেলা এবং কিশোরগঞ্জ জেলার তাড়াইল উপজেলায় অবস্থিত একটি নদী। নদীটির দৈর্ঘ্য ২০ কিলোমিটার।
রস (ধর্মতত্ত্ব)

রস (, ) কোনো কিছুর স্বতন্ত্র 'গন্ধ' বা গুণের সৃষ্টি ও গ্রহণকে বোঝায়। সংস্কৃত ধর্মতাত্ত্বিক ধারণা হিসেবে, পনের শতক থেকে গৌড়ীয় বৈষ্ণবধর্মের মতো কৃষ্ণ-কেন্দ্রিক ভক্তি ঐতিহ্যের দ্বারা রস জনপ্রিয় হয়েছিল। এই শব্দের ধর্মতাত্ত্বিক ব্যবহার পাওয়া যায় নিম্বার্ক বা ভক্তির চৈতন্য দর্শনের প্রায় দুই হাজার বছর আগে, বাক্যাংশে যা চৈতন্য ঐতিহ্য প্রায়শই উদ্ধৃত করে: "সত্যিই, ভগবান হলেন রস"। বিবৃতিটি এই দৃষ্টিভঙ্গি প্রকাশ করে যে ঈশ্বর হলেন সেই ব্যক্তি যিনি চূড়ান্ত রস, বা আধ্যাত্মিক আনন্দ ও আবেগ উপভোগ করেন।
এটা বিশ্বাস করা হয় রূপ গোস্বামী চৈতন্যের প্রত্যক্ষ নির্দেশনায়, "ভক্তিমূলক প্রেমে দেবত্বের সাথে আত্মার বিশেষ সম্পর্ক" হিসাবে রসের ধর্মতত্ত্বকে উচ্চারিত ও প্রণয়ন করেছিলেন। রূপ গোস্বামীর পাঠ্য মূলত সংস্কৃত নাটকবিদ্যা বা নাট্যশাস্ত্রের প্রবর্তক (সম্ভবত খ্রিস্টপূর্ব ২য় শতাব্দীর প্রথম দিকে) ভরত মুনি দ্বারা গঠিত রসের মৌলিক তত্ত্ব থেকে আসে। ভক্তিমূলক প্রেম, রস-এ দেবত্বের সাথে এই সম্পর্কগুলি মানুষের একে অপরের সাথে অনুভব করা বিভিন্ন ধরনের প্রেমময় অনুভূতির সাথে ঘনিষ্ঠভাবে সাদৃশ্যপূর্ণ হতে পারে, যেমন প্রিয়-প্রেমিকা, বন্ধু-বন্ধু, পিতা-মাতা-সন্তান এবং প্রভু-সেবক। রসকে নিম্ন ও উচ্চতর হিসাবে আলাদা করা হয় এবং ভগবদ্গীতা অনুসারে দেখা যায় যে তিনটি উচ্চতর রস অর্জুন স্বীকার করেছেন এবং পছন্দ করেছেন। উচ্চতর রসকে প্রেমময়, বন্ধুত্বপূর্ণ ও ভ্রাতৃত্বপূর্ণ সম্পর্ক হিসাবে বর্ণনা করা হয়।
পাউল জেগিন

পাউল জেগিন (; জন্ম: ২৯ মার্চ ১৯৯৫) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৬ সালে, জেগিন জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
পাউল জেগিন ১৯৯৫ সালের ২৯শে মার্চ তারিখে জার্মানির মাগডেবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
জেগিন জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ১ ম্যাচে অংশগ্রহণ করেছেন।
রিপাবলিক পি-৪৭ থান্ডারবোল্ট

রিপাবলিক পি-৪৭ থান্ডারবোল্ট () হল একটি দ্বিতীয় বিশ্বযুদ্ধ যুগের যুদ্ধবিমান ১৯৪১ থেকে ১৯৪৫ সাল পর্যন্ত আমেরিকান কোম্পানি রিপাবলিক এভিয়েশন দ্বারা উত্পাদিত। এটি একটি সফল উচ্চতা ছিল, উচ্চতা যোদ্ধা এবং এটি গ্রাউন্ড-অ্যাটাক ভূমিকায় সর্বাগ্রে আমেরিকান ফাইটার বোমার হিসেবে কাজ করে। এর প্রাথমিক অস্ত্র ছিল আটটি .৫০ ক্যালিবার মেশিনগান, এবং এটি ৫ ইঞ্চি রকেট বা বোমা বহন করতে পারে।
থান্ডারবোল্ট স্বল্প থেকে মাঝারি পরিসরের এসকর্ট ফাইটার উচ্চ উচ্চতায় এয়ার থেকে এয়ার কমব্যাট এবং গ্রাউন্ড অ্যাটাক উভয় ক্ষেত্রেই কার্যকর ছিল। ইউরোপীয় এবং প্যাসিফিক থিয়েটার। পি-৪৭ কে শক্তিশালী প্র্যাট অ্যান্ড হুইটনি আর-২৮০০ ডাবল ওয়াস্প ১৮ সিলিন্ডার রেডিয়াল ইঞ্জিন ঘিরে ডিজাইন করা হয়েছিল, যা দুটি যুক্তরাষ্ট্র নৌবাহিনী/ইউনাইটেড স্টেটসমেরিন কর্পস যোদ্ধাদেরও চালিত করেছিল, গ্রুম্যান এফ৬এফ হেলক্যাট এবং ভোট এফ৪ইউ করসেয়ার।
মনফালকোনে

মনফালকোনে () উত্তর ইতালির ফ্রিউলিয়া ভেনেজিয়া জুলিয়া অঞ্চলে অবস্থিত একটি শহর ও কমুনে। এই শহরের জনসংখ্যা প্রায় ২৯,৪৩৮ জন।
শিপইয়ার্ড থাকার কারণে ফ্রিউলিয়া ভেনেজিয়া জুলিয়া ও ইতালির অন্যান্য অঞ্চলের পাশাপাশি অনেক বিদেশি শ্রমিকরা এখানে অভিবাসিত হয়েছেন। সময়ের সাথে সাথে এখানে বিদেশিদের বড় সম্প্রদায় গড়ে উঠেছে। সময়ের সাথে সাথে কমুনিটির মূল অঞ্চলেও পরিবর্তিত হয়েছে: জুলিয়ানি এবং ফ্রিউলানি ছাড়াও প্রাথমিকভাবে ছিল পুলিয়া (বিশেষত গাললিপোলি, যার সাথে পৌরসভাটি সংযুক্ত), তারপরে কাম্পানিয়া। সাম্প্রতিক বছরগুলোতে ক্রোয়েশীয়, রোমানীয় এবং সর্বোপরি বাংলাদেশি বংশোদ্ভূত অভিবাসীরা মনফালকোনেতে বসতি স্থাপন করেছে।
কমুনেতে বিদেশী বাসিন্দার সংখ্যা ৮,৩৩৬ যা মোট জনসংখ্যার প্রায় ২৮.৭% (এই অঞ্চলের সর্বোচ্চ শতাংশ এবং ইতালিতে সর্বোচ্চ)। ১ জানুয়ারি ২০২২ অনুযায়ী বিদেশিদের সংখ্যা হল:
অনুব জৈন

অনুব জৈন একজন ভারতীয় গায়ক, গীতিকার এবং সুরকার। তিনি তার বেস কন্ঠের জন্য সুপরিচিত এবং সহজ সরল গানের কথা যার বেশিরভাগই প্রেম এবং হৃদয় বিদারক। তিনি বেশিরভাগই শুধুমাত্র একটি গিটার বা একটি ইউকুলেল ব্যবহার করেন।
অনুব জৈন মুম্বাইয়ে জন্মগ্রহণ করেন এবং লুধিয়ানায় বেড়ে ওঠেন। যখন তিনি ১৭ বছর বয়সে ছিলেন, তখন তার বাবা বেশ কয়েক বছর কোমায় থাকার পর মারা যান এবং তার আবেগ প্রকাশের উপায় হিসাবে গান লিখতে শুরু করেন। তিনি তার ইউটিউব চ্যানেলে মূল কাজ আপলোড করার মাধ্যমে শুরু করেন, প্রথম গানটি "মেরি বাতোঁ মে তু", তারপরে "বারিশেইন"। রোলিং স্টোন ইন্ডিয়ার সাথে একটি সাক্ষাৎকারে, তিনি বলেছিলেন যে তিনি বাস্তব জীবনের ঘটনা থেকে অনুপ্রেরণা পান এবং কয়েক মাস ধরে গান লেখেন।  তিনি জোজি এবং টেলর সুইফটকে অনুপ্রেরণা হিসেবে উল্লেখ করেছেন।
২০১৮ সালে, তিনি তার প্রথম একক "বারিশেইন" প্রকাশ করেন। কোভিড-১৯ মহামারি চলাকালীন, তিনি পূর্ণ-সময়ের ক্যারিয়ার হিসাবে সঙ্গীত অনুসরণ করার সিদ্ধান্ত নিয়েছিলেন।  তিনি সারা দেশে লাইভ শোও করেছেন।
তুবা

তুবা (), ইসলাম অনুসারে জান্নাতের একটি গাছ। এ শব্দটি কুরআনে সূরা আর-রাদের ২৯নং আয়াতে এবং বেশ কয়েকটি হাদিসে উল্লেখ করা হয়েছে। এ গাছটির বিষয়ে নিউ টেস্টামেন্টে ৩৬ বার, ওল্ড টেস্টামেন্টে ৪১ বার উল্লেখ্য আছে। তবে খৃস্টানগণের নিকট এ গাছের নির্ধারিত সংজ্ঞা নাই। গাছটি সৌভাগ্যের প্রতিদান হিসাবে ব্যবহার হয়।
নারীদের প্রদত্ত নাম তুবা, এই গাছের নাম থেকেই এসেছে। এ নামটি মুসলিম বিশ্বে, বিশেষ করে আরব বিশ্ব, পাকিস্তান ও তুরস্কে ব্যাপকভাবে ব্যবহৃত হয়। সেনেগালের তুবা শহরের নামকরণও এ গাছটির নামানুসারে করা হয়েছে বলে মনে করা হয়।
এক ব্যক্তি রাসুলকে প্রশ্ন করলেন, তুবা কী? তিনি বললেন, তুবা হলো জান্নাতের বৃক্ষ। ইহা ১০০ বছরের পথ সমান লম্বা হবে। এ গাছ থেকে জান্নাতিদের পোশাক তৈরি করা হবে। এ গাছ জান্নাতুল ফেরদাউসে থাকবে।
কৃষ্ণ অভিষেক

অভিষেক শর্মা (জন্ম ৩০ মে ১৯৮৩), তার স্ক্রিন নাম কৃষ্ণ অভিষেক দ্বারা জনপ্রিয়, একজন ভারতীয় অভিনেতা, কৌতুক অভিনেতা এবং মুম্বই, মহারাষ্ট্রের টেলিভিশন উপস্থাপক। তিনি ভারতীয় টেলিভিশনে "কমেডি সার্কাস", "কমেডি নাইটস বাঁচাও" এবং "দ্য কপিল শর্মা শো-" এর মতো কমেডি শোতে হাস্যরসের কাজের জন্য উল্লেখযোগ্য। এছাড়াও তিনি বিখ্যাত ভারতীয় চলচ্চিত্র অভিনেতা গোবিন্দা আহুজার ভাগিনা
আয়েশা বাউনিয়া

আয়েশা বিনতে ইউসুফ বাউনিয়া ( , জিলকদের ষোলো তারিখ মৃত্যুবরণ করেন, ৯২২ হিজরি/১৫১৭ সাল) ছিলেন একজন সুফি ওস্তাদ ও কবি। তিনি মধ্যযুগীয় নারী ইসলামি অতীন্দ্রিয়বাদীদের মধ্যে অন্যতম যারা তাদের নিজস্ব মতামত লিখিতভাবে লিপিবদ্ধ করেছেন এবং তিনি "সম্ভবত বিংশ শতাব্দীর পূর্বে অন্য যে কোনো নারীর চেয়ে আরবি ভাষায় বেশি রচনা করেছেন।" একবিংশ শতাব্দীতে তার কিছু কাজ ইংরেজিতে অনুবাদ করা হয়েছে। "তার মধ্যে সাহিত্যিক প্রতিভা এবং তার পরিবারের সুফি প্রবণতা পূর্ণ ফলপ্রসূ হয়েছে।" তিনি দামেস্কে জন্মগ্রহণ করেন এবং মারা যান।
লেক্সিয়াস চাইনিপারডাস

গ্রেট আর্চডিউক (বৈজ্ঞানিক নাম: "Lexias cyanipardus (Butler)") এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের () অনুসারে এই প্রজাতি তফ্‌সিল ২ এর তালিকার অন্তর্ভুক্ত।
গ্রেট আর্চডিউক এর প্রসারিত অবস্থায় ডানার আকার ১১০-১৩৫ মিলিমিটার দৈর্ঘের হয়।
ভারতে প্রাপ্ত গ্রেট আর্চডিউক এর উপপ্রজাতি হল-
এই প্রজাতি ভারত এর উত্তর-পূর্ব ভারত, বাংলাদেশ এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী এবং পুরুষ প্রকার ভিন্ন প্রকৃতির হয়। এরা লেক্সিয়াস ডার্টিয়া এর সাথে ভীষনরকম সাদৃশ্যযুক্ত।
ডানার উপরিতল কালো এবং চকচকে নীল অথবা আকাশী প্রান্তিক (terminal) বন্ধনীযুক্ত। সামনের ডানায় সেল এর মধ্যে এবং বাইরে অবিন্যস্ত কম-বেশী কিছু ছোট সাদা ছোপ অথবা বিন্দু (dot) দেখা যায়। সাবটার্মিনাল অংশে ইষদ নীল অথবা সবজে নীল অর্দ্ধচন্দ্রাকৃতি ছোপের একটি অসম্পূর্ণ সারি বন্ধনীর সৃষ্টি করেছে। ছোপগুলি টর্নাসের দিকে ক্রমশ বড় এবং চওড়া হয়েছে। পিছনের ডানায় পোস্ট-ডিসকাল এবং সাবটার্মিনাল অংশ জুড়ে একটি খুব চওড়া উজ্জ্বল নীল বন্ধনী বর্তমান এবং উক্ত বন্ধনীর বহিপ্রান্ত খাঁজকাটা এবং বহিপ্রান্তে প্রতিটি শিরামধ্যে একটি করে কালো ছোপ লক্ষ্য করা যায়।
ডানার নিম্নতল সবজে অথবা সবজে ও বাদামীর মিশ্রন এবং উভয় ডানার সেল এর ভিতরে এবং বাইরে আশেপাশে কিছু সাদা ছোপ অবিন্যস্ত ভাবে বিদ্যমান।
ডানার উপরিতল কালো এবং ডানার গোড়া (বেসাল), সেল (cell), কোস্টাল, ডিসকাল এবং সাবটার্মিনাল অংশ সাদা এবং ইষদ হলদে সাদা ছোপ দ্বারা আকর্ষনীয় ভাবে চিত্রিত। পিছনের ডানা নিম্নতলে পোস্ট ডিসকাল এবং সাবটার্মিনাল অংশ ঢেউ খেলানে আঁকাবাকা নীলচে রেখায় চিত্রিত। কিছু নমুনাতে উভয় ডানায় সাবটার্মিনাল হলুদ এবং ছোট ছোপের সারি পরিলক্ষিত হয়।
ডানার নিম্নতল সবজে এবং বাদামীর মিশ্রন এবং উপরিতলে অনুরূপ সাদা ছোপ দ্বারা চিত্রিত।
 বর্গভুক্ত প্রজাতিরা বর্গের প্রজাতিদের, বিশেষত মোরাম, এবং এর সাথে ঘনিস্ট সম্পর্কযুক্ত। উক্ত দুই বর্গের () অন্তভুক্ত প্রজাতির স্বভাব এবং আচরনগত প্রভূত মিল খুঁজে পাওয়া যায়। গ্রেট আর্চডিউক দুর্লভ প্রজাতি। এরা পার্বত্য অঞ্চলে নীচু উচ্চতাযুক্ত (১০০০ মিটার) ঘন বনাঞ্চলের বাসিন্দা। পাকা অথবা পচা ফল এবং পশুদের বিষ্ঠার প্রতি এদের আকর্ষন সুবিদিত এবং এরা মাটি অথবা পাথরের ভিজে ছোপে অবস্থান করে, খাদ্যরস এবং খনিজ লবণ আহরন করে। ভারতবর্ষে উত্তর-পূর্ব অংশের পাহাড়ী অঞ্চলের জংগলেই এরা আবদ্ধ থাকে, তুলনায় মায়ানমারএ এদের অনেক বেশি দর্শন পাওয়া যায়।
সামাগুড়ি বিল

সামাগুড়ি বিল (অসমীয়া: চামগুৰি বিল) ভারতের আসামের নগাঁও জেলার সামাগুড়ি শহরের কাছে অবস্থিত একটি প্রাকৃতিক হ্রদ। অসমীয়া ভাষায় "পোখি তীর্থ" (পাখি তীর্থস্থান) নামেও পরিচিত, এই হ্রদ শীতের মৌসুমে বিভিন্ন পরিযায়ী পাখিদের আকর্ষণ করে। সামাগুড়ি বিল পরিযায়ী ও আদিবাসী উভয় প্রজাতির অসংখ্য পাখির প্রাকৃতিক আবাসস্থল হিসেবে কাজ করে।
সামাগুড়ি বিল জনপ্রিয়ভাবে পোখি তীর্থ নামে পরিচিত, যা অসমীয়া ভাষায় অনুবাদ করে "পাখি তীর্থযাত্রা"। শীত মৌসুমে উল্লেখযোগ্য সংখ্যক পরিযায়ী পাখির কারণে হ্রদটি এই নামটি অর্জন করেছে। এই এভিয়ান দর্শকরা হ্রদে তাদের তীর্থযাত্রা করে, পাখি উত্সাহী এবং প্রকৃতি প্রেমীদের জন্য একইভাবে একটি অসাধারণ দর্শন তৈরি করে৷
শীত মৌসুমে, সামাগুড়ি বিল বিভিন্ন পরিযায়ী পাখি প্রজাতির জন্য একটি অস্থায়ী আবাসে পরিণত হয়। এখানে লক্ষ্য করা যায় এমন কিছু উল্লেখযোগ্য পরিযায়ী পাখির মধ্যে রয়েছে কম হুইসলিং হাঁস, ফুলভাস হুইসলিং হাঁস, ফেরুজিনাস পোচার্ড, হুইস্কার্ড টার্ন, কটন পিগমি হংস, দারুচিনি বিটার্ন এবং গ্রে-হেডেড ল্যাপউইং ইত্যাদি। উপরন্তু, হ্রদটি বিভিন্ন আবাসিক পাখির প্রজাতি যেমন ব্রোঞ্জ-উইংড জাকানা, ইন্ডিয়ান পন্ড হেরন, ওরিয়েন্টাল ডার্টার, ক্যাটল এগ্রেট, হোয়াইট-থ্রোটেড কিংফিশার, কমন কিংফিশার, গ্রে-হেডেড সোয়ামফেন, কমন মুরহেন, হোয়াইট-ব্রেস্টেডের প্রাকৃতিক আবাসস্থল। ওয়াটারহেন, লিটল এগ্রেট, অসপ্রে, লিটল করমোরেন্ট এবং এশিয়ান ওপেনবিল।
সামাগুড়ি বিল আসামের নগাঁও জেলার সামাগুড়ি শহরের কাছে ব্রহ্মপুত্র নদের অববাহিকায় অবস্থিত। কোলং নদীর পরিত্যক্ত পথ দ্বারা হ্রদটি তৈরি হয়েছিল, পাখি এবং দর্শনার্থীদের উভয়েরই উপভোগ করার জন্য একটি নির্মল এবং মনোরম পরিবেশ তৈরি করেছিল৷
২৯ শে জুন, ২০১৪-এ একটি রোপওয়ে উদ্বোধন করা হয়েছিল, যা দর্শনার্থীদের সামাগুড়ি বিলের একটি অনন্য দৃষ্টিকোণ প্রদান করে। তবে, এটি লক্ষণীয় যে রোপওয়ে পরিষেবাটি বর্তমানে বন্ধ রয়েছে৷
পাখিপ্রেমিক এবং উত্সাহীদের জন্য, সামাগুড়ি বিল একটি তীর্থস্থান এবং সব মিলিয়ে এক স্বর্গ। প্রতি বছর, শীতের শুরুতে, এই হ্রদে প্রচুর পরিযায়ী পাখি আসে, যা এটিকে একটি শ্বাসরুদ্ধকর দৃশ্য করে তোলে। পাখি প্রজাতির প্রাচুর্য এবং বৈচিত্র্য সামাগুড়ি বিলকে পাখি দেখার জন্য এবং প্রকৃতির বিস্ময় অনুভব করার জন্য একটি দর্শনীয় স্থান করে তুলেছে।
দুর্দান্ত পাখির জনসংখ্যা ছাড়াও, সামাগুড়ি বিল নিজেই আসামের একটি মনোমুগ্ধকর পর্যটন স্পট। নির্মল হ্রদ এবং এর আশেপাশের এলাকা দর্শনার্থীদের বিশ্রাম নিতে এবং প্রকৃতির সৌন্দর্যে নিজেকে নিমজ্জিত করার জন্য একটি শান্ত পরিবেশ প্রদান করে। তাদের প্রাকৃতিক আবাসস্থলে বিভিন্ন প্রজাতির পাখির দর্শন স্থানটির মুগ্ধতা বাড়িয়ে দেয়, যারা ভ্রমণ করেন তাদের সবার জন্য একটি স্মরণীয় অভিজ্ঞতা তৈরি করে।
সামাগুড়ি বিল নগাঁও এবং নিকটবর্তী শহরগুলির সাথে সু-সংযুক্ত, এটি পর্যটকদের জন্য সহজেই অ্যাক্সেসযোগ্য করে তোলে। পাখির তীর্থস্থান থেকে যাতায়াতের জন্য বাস এবং ট্যাক্সি সহজেই উপলব্ধ। দ্রুত এবং আরও সুবিধাজনক যাত্রার জন্য দর্শকরা নগাঁও-এর যেকোনো স্থান থেকে গাড়ি ভাড়া নিতে পারেন।
সামাগুড়ি বিল পরিদর্শন করার উপযুক্ত সময় হল শীতের প্রথম দিকে যখন পরিযায়ী পাখিদের বাস। এই এভিয়ান অতিথিরা ঋতু শেষ না হওয়া পর্যন্ত তাদের উপস্থিতি দিয়ে হ্রদটিকে মুগ্ধ করে, যা দর্শকদের আসামের পাখিপ্রাণীর সৌন্দর্য এবং বৈচিত্র্য দেখার একটি অসাধারণ সুযোগ দেয়৷
স্বভাব

স্বভাব () আক্ষরিক অর্থ "নিজস্ব হওয়া" বা "নিজের হয়ে যাওয়া"। এটি অন্তর্নিহিত প্রকৃতি, অপরিহার্য প্রকৃতি বা প্রাণীর সারাংশ।
হিন্দু ও বৌদ্ধ ঐতিহ্যে যেমন অদ্বৈত বেদান্ত (যেমন অবধূত গীতায়), মহাযান বৌদ্ধধর্ম (যেমন রত্নগোত্রবিভাগে), বৈষ্ণববাদ (যেমন, রামানুজের রচনায়) এবং জোগচেন (যেমন সতেরটি তন্ত্রে) এর ধারণা এবং স্বভাব শব্দটি প্রায়ই দেখা যায়।
অদ্বৈতবাদী অদ্বৈত বেদান্ত যোগ পাঠ, অবধূত গীতায় ব্রহ্ম (উপনিষদিক অর্থে) হল স্বভাব।
মহাযান বুদ্ধধর্মের ঐতিহ্যে এটি বুদ্ধ-প্রকৃতি বোঝাতে নিযুক্ত পরিভাষা, যেমন "গোত্র"।
শব্দটি সর্বপ্রথম শ্বেতাশ্বেতর উপনিষদে আবির্ভূত হয়, সম্ভাব্য প্রথম কারণ হিসেবে (জগৎকারণ)। ভারতীয় দর্শনে স্বভাববাদ প্রকৃতিবাদের অনুরূপ। এটি চার্বাক দর্শনের সাথেও যুক্ত।
প্রাথমিক সাংখ্য দর্শনে, স্বভাব প্রকৃতির সাথে যুক্ত। এটি প্রকৃতির অন্তর্নিহিত ক্ষমতা, যা স্বাধীন ও স্ব-সৃষ্ট।
ভগবদ্গীতার ১৮.৪১ শ্লোকে প্রকৃতি বা স্বভাব স্বতন্ত্র গুণ যা বর্ণকে আলাদা করে।
পিয়ের তেইয়ার দ্য শারদাঁ এবং রামানুজ উপর তার কাজের সময় ওভারজি রামানুজের ব্রহ্ম সম্পর্কিত মতামত তুলে ধরেছেন এভাবে: 
প্রারম্ভিক থেরবাদী গ্রন্থে, "স্বভাব" শব্দটি পরবর্তী লেখাগুলির প্রযুক্তিগত অর্থ বা পরিত্রাণ তত্ত্বগত মর্যাদা বহন করেনি। মহাযান বৌদ্ধধর্মের অনেকাংশ (যেমন প্রজ্ঞাপারমিতা সূত্রে) সরাসরি অস্বীকার করে যে এই ধরনের স্বভাব যেকোনো সত্তার মধ্যেই আছে; যাইহোক, "তথাগতগর্ভ সূত্রে", বিশেষ করে "মহাযান মহাপরিনির্বাণ সূত্রে", বুদ্ধ বলেছেন যে অমর ও অসীম বুদ্ধ-প্রকৃতি - বা এর "সত্যিকারের আত্ম"বুদ্ধ - হল প্রাণীর অবিনশ্বর স্বভাব, এই অবস্থানটি "শ্রীমলাদেবী সিংহনাদ সূত্রে" স্পষ্ট করা হয়েছে, যা সরাসরি বলে যে "তথাগতগর্ভ কোন গুরুত্বপূর্ণ স্বয়ং নয়, জীবিত প্রাণীও নয়, 'ভাগ্য' বা ব্যক্তিও নয়।"
২০২৩ টোয়েন্টি২০ পূর্ব এশিয়া কাপ

২০২৩ টোয়েন্টি২০ পূর্ব এশিয়া কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের মে মাসে চীনে অনুষ্ঠিত হয়। টুর্নামেন্টে স্বাগতিক চীনের সঙ্গে অংশগ্রহণ করে জাপান ও হংকং। ২০২২ এশীয় গেমসের জন্য নির্মিত পিংফেং ক্যাম্পাস ক্রিকেট মাঠে টুর্নামেন্টের ম্যাচসমূহ অনুষ্ঠিত হয়।
টুর্নামেন্টের ফাইনাল ম্যাচটি টাই হওয়ার পর সুপার ওভারে চীনকে পরাজিত করে বিজয়ী হয় হংকং।
 ফাইনালে উত্তীর্ণ
অপতথ্যের বিস্তার

অপতথ্যের বিস্তার বলতে কোনও সত্যকে গোপন করার জন্য কিংবা জনমানুষকে বিভ্রান্ত ও বিপথগামী করে জনমতের উপর প্রভাব বিস্তারের উদ্দেশ্যে ইচ্ছাকৃতভাবে ভুল বা মিথ্যা তথ্য প্রায়শই কূটকৌশলে ও গোপনে গুজবের আকারে ছড়িয়ে দেওয়ার ঘটনাটিকে বোঝায়। একে ইংরেজি ভাষায় "ডিজ-ইনফর্মেশন" () বলে। অপতথ্যের বিস্তারের সাথে ভুল তথ্যের বিস্তারের (ইংরেজি মিস-ইনফর্মেশন Misinformation) পার্থক্য আছে। ভুল তথ্যের বিস্তার ইচ্ছাকৃত বা অনিচ্ছাকৃত দুই ভাবেই ঘটতে পারে। যখন কোনও জ্ঞাত ভুল তথ্য বা মিথ্যা তথ্য পূর্বপরিকল্পিতভাবে উদ্দেশ্যপ্রণোদিতভাবে ও ইচ্ছাকৃতভাবে ছড়িয়ে দেওয়া হয়, তখন সেটি অপতথ্যের বিস্তারে রূপ নেয়, অর্থাৎ অপতথ্যের বিস্তার হল ভুল তথ্যের বিস্তারের একটি উপশাখা। একটি অপেক্ষাকৃত বিস্তারিত একটি সংজ্ঞা অনুযায়ী অপতথ্যের বিস্তার হল এক ধরনের "শত্রুতামূলক প্রচারাভিযান যেখানে একাধিক কূটতার্কিক কৌশল ও জ্ঞান আহরণের রূপকে অস্ত্রে রূপান্তরিত করা হয় (যার মধ্যে কেবল মিথ্যাই নয়, বরং সত্য, অর্ধসত্য ও মূল্যবোধ-বিজড়িত রায় অন্তর্ভুক্ত) যার উদ্দেশ্য পরিচয়ভিত্তিক বিতর্কগুলিকে বিবর্ধিত করা ও এভাবে প্রতিপক্ষকে ঘায়েল করে নিজের স্বার্থসিদ্ধি করা।" অপতথ্যের বিস্তারকে উদ্দেশ্যপ্রণোদিত প্রচারণা বা প্রোপাগান্ডার একটি অপেক্ষাকৃত নিকৃষ্ট রূপ হিসেবেও গণ্য করা যায়। যেখানে উদ্দেশ্যপ্রণোদিত প্রচারণার লক্ষ্য হল বিশেষ স্বার্থান্বেষী গোষ্ঠী যেমন কোনও অগণতান্ত্রিক সরকার বা কর্পোরেশনের স্বার্থে গণযোগাযোগ প্রক্রিয়া ব্যবহার করে সার্বজনিক বলয়ে আলোচ্য বিষয়গুলিকে ছেঁকে নিয়ে সেগুলিকে নির্দিষ্ট কাঠামো ও ছকে বেঁধে রাখা, সেখানে অপতথ্যের বিস্তার হল ইচ্ছাকৃতভাবে সার্বজনিক বলয়ে মিথ্যা তথ্য প্রবিষ্ট করা।
পরিষেবা পদক

পরিষেবা পদক হল এমন ব্যক্তিদের জন্য একটি পুরস্কার যারা মনোনীত যুদ্ধ, সামরিক অভিযান বা মনোনীত যেকোনো অভিযানে অংশগ্রহণ করেছেন, অথবা যারা বিশ্বাসযোগ্য পদ্ধতিতে নির্দিষ্ট পরিষেবার প্রয়োজনীয়তা পূরণ করেছেন। পরিষেবা পদক হিসেবে কখনও কখনও সামরিক অভিযান পদকও দেওয়া হয়।
বর্তমানে মার্কিন যুক্তরাষ্ট্রের সশস্ত্র বাহিনী দ্বারা জারি করা পরিষেবা পদকগুলির মধ্যে দুটি হল জাতীয় প্রতিরক্ষা পরিষেবা পদক এবং সন্ত্রাসবাদের বিরুদ্ধে বিশ্বযুদ্ধ পরিষেবা পদক৷ জাতীয় প্রতিরক্ষা পরিষেবা পদক সাধারণত নির্দিষ্ট সময়ের মধ্যে সক্রিয় সেবায় যে কাউকে ডাকা হলে তাকে দেওয়া হয়। সন্ত্রাসবাদের বিরুদ্ধে বিশ্বযুদ্ধ পরিষেবা পদক মার্কিন যুক্তরাষ্ট্রের সামরিক বাহিনীর যেকোন সক্রিয় দায়িত্বশীল সদস্যকে দেওয়া হয় যারা দায়িত্ব পথে নিহত বা আহত না হওয়া পর্যন্ত টানা ৩০ বা ৬০ অধারাবাহিক দিনের জন্য সন্ত্রাসবিরোধী অভিযানে সহায়তা প্রদান করে। "সমর্থন" শব্দটি খুব বিস্তৃতভাবে ব্যাখ্যা করা হয়।
বিশেষ পরিষেবা পদক হল ভারতীয় সামরিক বাহিনীর একটি সামরিক পরিষেবা পদক। বিশেষ পরিষেবা পদক ছোটখাটো অভিযান বা স্বল্প সময়ের অভিযানের জন্য সক্রিয় পরিষেবার শর্তে প্রদান করা হয়। যে নির্দিষ্ট অভিযানের জন্য এটি প্রদান করা হয় তা নির্দেশ করে পদকের সাথে কীলক দিয়ে ভূষিত করা হয়। পরবর্তী ক্রিয়াকলাপের জন্য যেখানে কীলক অনুমোদিত হয়, সেখানে শুধুমাত্র বিশেষ ক্রিয়াকলাপের নির্দেশক কীলক প্রদান করা হয়। অভিযান স্থানের নাম কীলকের বারে খোদাই করা থাকে।
কাজী অনিরুদ্ধ

কাজী অনিরুদ্ধ (২৪ ডিসেম্বর ১৯৩১ - ২২ ফেব্রুয়ারি ১৯৭৪) ছিলেন একজন খ্যাতনামা বাঙালি গিটারবাদক। বাংলা সাহিত্য ও সঙ্গীত জগতের অন্যতম বিস্ময়কর বিদ্রোহী কবি কাজী নজরুল ইসলামের কনিষ্ঠ পুত্র এবং আবৃত্তিকার কাজী সব্যসাচীর অনুজ ছিলেন তিনি। বাংলার সুরের আকাশে গিটারযন্ত্রের শিল্পসাধনায় অনিরুদ্ধ আপন প্রতিভায় ছিলেন ভাস্বর।
কাজী অনিরুদ্ধের জন্ম ১৯৩১ খ্রিস্টাব্দের ২৪ ডিসেম্বর কলকাতায়। মাতা প্রমীলা দেবী তাকে 'নিনি' নামে সম্বোধন করতেন।
অতি শৈশব থেকেই পিতার কাছে অনিরুদ্ধের সঙ্গীত শিক্ষা। কলেজে পড়ার সময় তিনি প্রখ্যাত গিটারবাদক সুজিত নাথের কাছে গিটার শিক্ষা গ্রহণ করেন। কিন্তু পিতামাতার অসুস্থতার কারণে ও আর্থিক অনটনে তাঁর সঙ্গীত শিক্ষায় ব্যাঘাত ঘটে। এরই মাঝে ১৯৫২ খ্রিস্টাব্দের অক্টোবর মাসে রাঁচিতে অপ্রত্যাশিতভাবেই কল্যাণীর সঙ্গে তার প্রথম আলাপে প্রেম ও পরে ১৯৫৫ খ্রিস্টাব্দের ২৪ ডিসেম্বর শুরু হয় তাদের বিবাহিত জীবন। 'নজরুল নিরাময় সমিতি'র সংগৃহীত অর্থে অসুস্থ পিতা ও মাতার বিদেশে চিকিৎসার ব্যবস্থা হলে তিনি তাদের সঙ্গী হয়ে ১৯৫৩ খ্রিস্টাব্দের ১০ মে সমুদ্রপথে প্রথমে লন্ডন ও পরে ভিয়েনা যান।প্রায় বছর দেড়েক বিদেশে থাকাকালীন তিনি পাশ্চাত্য সঙ্গীত সন্বন্ধে জ্ঞান অর্জন করেন। দেশে ফিরে তিনি গিটার, পিয়ানো, অ্যকডিয়ন ও পারকাসনের একটি অর্কেস্ট্রা পার্টির সদস্য হন। অনিরুদ্ধ নিজের প্রতিভা বলে নানা পরীক্ষা-নিরীক্ষার মাধ্যমে বিদেশী বাদ্যযন্ত্র গীটারকে দেশে জনপ্রিয়তার শীর্ষে নিয়ে গিয়েছিলেন। তিনি কিছু বাংলা ছায়াছবির সঙ্গীত পরিচালনার কাজ করেন। আকাশবাণী কলকাতা কেন্দ্রের তিনি জনপ্রিয় গিটারিস্ট ছিলেন। বেতার অনুষ্ঠানে 'ফিলার'-এ তার গিটারের সুর বাজত। এরপর এইচএমভি থেকে বহু গিটার বাদ্যের রেকর্ড করেন।
কাজী নজরুল ইসলামের জীবদ্দশায়, ১৯৭৪ খ্রিস্টাব্দের ২২ ফেব্রুয়ারি মাত্র ৪৩ বৎসর বয়সে বাংলা সঙ্গীত জগতের খ্যাতনামা গিটারিস্ট কাজী অনিরুদ্ধ দুই পুত্র- (কাজী অনির্বাণ, কাজী অরিন্দম), কন্যা (অনিন্দিতা কাজী) ও সহধর্মিণী বিশিষ্ট নজরুলগীতি শিল্পী কল্যাণী কাজীকে রেখে কলকাতায় অকালে প্রয়াত হন। কাজী নজরুল পরিবারের সদস্যদের কাছে থেকে দেখে কল্যাণী তার নিজের অভিজ্ঞতা নিয়ে লেখেন- "অন্তরঙ্গ অনিরুদ্ধ" শীর্ষক গ্রন্থ।
সমরস

সমরস (; ; ; ) আক্ষরিক অর্থে "এক-স্বাদ" "এক-গন্ধ" বা "একই-স্বাদ" এবং এর অর্থ অনুভূতি, অ-বৈষম্যহীন বা বিশ্রামে মন।
নালন্দ অনুবাদ কমিটি (১৯৮২: পৃষ্টা ২২৩) মারপা, বিখ্যাত তিব্বতি যোগী ও সমরসকে এইভাবে সংজ্ঞায়িত করে:
সমরস হল নাথ ঐতিহ্যের চারটি প্রধান 'সাংকেতিক লিপির সমাধানসূত্র' ও 'শিক্ষা' এর একটি, বাকি তিনটি হল স্বেচ্ছাচার, সাম ও সহজ।
শ্রী গুরুদেব মহেন্দ্রনাথ, "International Nath Order" এট প্রতিষ্ঠাতা, লিখেছেন:
নেপটিস রাধা

গ্রেট ইয়ালো সেলার(বৈজ্ঞানিক নাম: "Neptis radha (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এই প্রজাতি ভারতের () অনুসারে এই প্রজাতি তফ্‌সিল ২ এর তালিকার অন্তর্ভুক্ত।
গ্রেট ইয়ালো সেলার এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।
গ্রেট ইয়ালো সেলার এর প্রজাতিগুলো হলো-
ভারতে সাধারণত গ্রেট ইয়ালো সেলার এর যে উপপ্রজাতি দেখা যায় তা হল-
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালচে বাদামী এবং কমলা-হলুদ দাগ-ছোপ-বন্ধনীযুক্ত। সামনের ডানার সেল এর দাগটি ৩ নং শিরামধ্য পর্যন্ত বিস্তৃত। ২নং শিরামধ্যের ডিসকাল ছোপটি প্রায় গোলাকৃতি এবং এর উপরের দিকের সামান্য অংশ ৩নং শিরা দ্বারা খন্ডিত।
ডানার নিম্নতল কমলা এবং বাদামীর মিশেল এবং কমলা হলুদ দাগ-ছোপ-বন্ধনী (উপরিতলের প্রায় অনুরূপ) যুক্ত। সামনের ডানায় সেল এর দাগটির শেষভাগের উপরে এপিকাল (শীর্ষভাগের) ছোপগুলির ভিতরের দিকে কয়েকটি ফ্যাকাসে কোস্টাল ছোপ বর্তমান। এই প্রজাতির সাথে () এর ভীষন মিল রয়েছে। তবে গ্রেট ইয়ালো সেলারএর ক্ষেত্রে উপরিউক্ত কোস্টাল ছোপগুলি () এর চাইতে অপেক্ষাকৃত বড় এবং সেল এর দাগ পর্যন্ত বিস্তৃত।
দুর্লভ দর্শন এই প্রজাতি ভীষনভাবে স্থানিক (local)। আর্দ্র পাহাড়ী বনাঞ্চলে পাহাড়ী ঝর্নার আশেপাশে এদের উড়ান এবং বিচরন লক্ষ্য করা যায়।বসন্ত কালে (এপ্রিল থেকে মে মাস) এবং শরৎ কালে (সেপ্টেম্বর থেকে নভেম্বর মাস পর্যন্ত) উপযুক্ত পরিবেশে ১১০০মিটার থেকে ২২০০মিটার উচ্চতার মধ্যে এদের দর্শন মেলে।
জর্ডানীয় বাংলা পিজিন আরবি

জর্ডানীয় বাংলা পিজিন আরবি হলো জর্ডানে কথিত একটি আরবি পিজিন। এই পিজিনটি জর্ডানের উত্তরের ইরবিদের আল-হাসান শিল্প নগরীতে বসবাসকারী প্রবাসী বাঙালি শ্রমিক এবং জর্ডানবাসীদের মধ্যে জর্ডানীয় আরবি এবং বাংলা ভাষার পারস্পরিক সংযোগের মাধ্যমে গঠিত হয়েছিল। একটি গবেষণায় দেখা গেছে, এর মধ্যে "স্থিতিশীল পিজিন"-এর পরিবর্তে "প্রাক-পিজিন"-এর বৈশিষ্ট্য রয়েছে। ইউনেস্কো এটিকে "বিপন্ন/ অনিরাপদ" হিসেবে শ্রেণিবদ্ধ করেছে।
প্রেম মন্দির, বৃন্দাবন

প্রেম মন্দির (অনু. ঐশ্বরিক প্রেমের মন্দির) হল ভারতের উত্তর প্রদেশের মথুরা জেলার বৃন্দাবনে অবস্থিত একটি হিন্দু মন্দির। জগদগুরু শ্রী কৃপালু জি মহারাজ, পঞ্চম মূল জগদগুরু দ্বারা প্রতিষ্ঠিত, এটি জগদগুরু কৃপালু পরিষদ, একটি আন্তর্জাতিক অলাভজনক, শিক্ষামূলক, আধ্যাত্মিক এবং দাতব্য ট্রাস্ট দ্বারা রক্ষণাবেক্ষণ করে। মন্দির কমপ্লেক্সটি বৃন্দাবনের উপকণ্ঠে ৫৫-একর জায়গা দখল করে এবং এটি রাধা কৃষ্ণ এবং সীতা রামকে উত্সর্গীকৃত। রাধা কৃষ্ণ প্রথম স্তরে এবং সীতা রাম দ্বিতীয় স্তরে অবস্থিত। প্রধান মন্দিরের দেয়ালে শ্রী কৃষ্ণ ও রসিক সাধুদের বিভিন্ন লীলা (ঐশ্বরিক বিনোদন) চিত্রিত হয়েছে।
প্রেম মন্দিরের নির্মাণ কাজ ২০০১ সালের জানুয়ারিতে শুরু হয় এবং ১৫ থেকে ১৭ ফেব্রুয়ারি ২০১২ পর্যন্ত জমকালো উদ্বোধনী অনুষ্ঠান হয়। মন্দিরটি ১৭ ফেব্রুয়ারি জনসাধারণের জন্য উন্মুক্ত করা হয়। নির্মাণে মোট খরচ হয়েছে ১৫০ কোটি টাকা ($২৩ মিলিয়ন)। মন্দিরের প্রধান দেবতা হলেন শ্রী রাধা গোবিন্দ (রাধা কৃষ্ণ) এবং শ্রী সীতা রাম। প্রেম মন্দির সংলগ্ন, একটি ৭৩০০০ বর্গফুট, স্তম্ভবিহীন, গম্বুজ আকৃতির সৎসঙ্গ হল বর্তমানে নির্মাণাধীন রয়েছে, যেখানে একসাথে ২৫০০০ লোকের থাকার ব্যবস্থা হবে। মন্দির কমপ্লেক্স, সুন্দর বাগান এবং ফোয়ারা দিয়ে সুশোভিত, শ্রী কৃষ্ণের চারটি লীলা - ঝুলন লীলা, গোবর্ধন লীলা, রাস লীলা এবং কালিয়া নাগ লীলার জীবন-আকারের চিত্র প্রদর্শন করে।
প্রেম মন্দির হল ভক্তি মন্দিরের ভগিনী মন্দির, যা ২০০৫ সালে খোলা হয়েছিল, এবং বরসানার কীর্তি মন্দির নামে পরিচিত আরেকটি ভগিনী মন্দির, যা ২০১৯ সালে খোলা হয়েছিল।
প্রেম মন্দিরের ভিত্তিপ্রস্তর স্থাপন করেছিলেন জগদগুরু শ্রী কৃপালু জি মহারাজ ১৪ জানুয়ারী ২০০১-এ হাজার হাজার ভক্তের উপস্থিতিতে। নির্মাণ প্রক্রিয়ায় প্রায় ১০০০ জন কারিগর জড়িত ছিল এবং এটি সম্পূর্ণ হতে প্রায় ১২ বছর সময় লেগেছিল। মন্দিরটি প্রাথমিকভাবে কৃপালু জি মহারাজ দ্বারা বিকশিত হয়েছিল, যার প্রধান আশ্রম বৃন্দাবনে ছিল। তিনি শ্রী বৃন্দাবন ধামকে ঐশ্বরিক ভালবাসার এই প্রকাশ উৎসর্গ করেছিলেন।
সম্পূর্ণরূপে ইতালীয় মার্বেল দিয়ে নির্মিত, প্রেম মন্দির ১২৫ ফুট উঁচু, যার দৈর্ঘ্য ১৯০ ফুট এবং প্রস্থ ১২৮ ফুট। এর উত্থিত প্ল্যাটফর্মটি দ্বিতল সাদা স্মৃতিস্তম্ভের আসন হিসাবে কাজ করে। মন্দিরের প্ল্যাটফর্ম, মন্দির প্রাগন (प्रांगण), দর্শনার্থীদের জন্য বাইরের দেয়ালে খোদাই করা 48টি প্যানেল দেখার জন্য একটি প্রদক্ষিণ পথ রয়েছে, যা চিত্রিত করে শ্রী রাধা কৃষ্ণের বিনোদন। শক্ত ইতালীয় মার্বেল দিয়ে তৈরি দেয়ালগুলো ৩.২৫ ফুট পুরু। বিশাল শিখর (শিখর), স্বর্ণ কলশ (সোনার পাত্র) এবং পতাকার ওজনকে সমর্থন করার জন্য গর্ভগৃহ (গর্ভগৃহ) দেয়ালগুলি ৮ ফুট পুরু। উপরন্তু, মন্দিরের বাইরের অংশে ৮৪টি প্যানেল শ্রী রাধা কৃষ্ণের প্রেমময় বিনোদন প্রদর্শন করে। মন্দিরের অভ্যন্তরে, রাধা কৃষ্ণ লীলা (ঐশ্বরিক খেলা) এবং ভগবান কৃষ্ণের অলৌকিক ঘটনা চিত্রিত অসংখ্য প্রতিকৃতি পাওয়া যায়।
প্রেম মন্দির সারা বছর ধরে বিভিন্ন অনুষ্ঠান ও উৎসবের আয়োজন করে। মন্দিরে উদযাপিত কিছু উল্লেখযোগ্য অনুষ্ঠানের মধ্যে রয়েছে:
মাহিফরাস

মাহিফরাস (ঢাকাইয়া: মাইফরাস) মূলত পুরান ঢাকার মৎস্য ব্যবসায়ীদের একটি বাঙালি মুসলিম সম্প্রদায়। একই নামে টাঙ্গাইলে মাহিফরাস নামক সম্প্রদায়ও আছে কিন্তু তারা আলাদা একটি সম্প্রদায় যারা মাপ্পিল মুসলমানদের বংশধর। ময়মনসিংহে মাহিফরাস নামক আলাদা জেলে সম্প্রদায়ও আছে। 
মাহিফরাস শব্দটি এসেছে ফার্সি শব্দ "মাহি" (ماهی) থেকে যার অর্থ "মাছ" এবং "ফুরোশ" (فروش) অর্থ "বিক্রয়" । পুরান ঢাকাইয়াদের মধ্যে তারা নামে পরিচিত। 
জাহাঙ্গীরনগরে মোগল শাসনের সূচনার পর থেকে, দলতি বাজারের মাহিফরাস সম্প্রদায় একচেটিয়াভাবে মৎস্য শিল্পের অধিকারী হয়েছে, এবং বর্তমান সময়েও তারা এই সেক্টরে কর্তৃত্ব বজায় রেখেছে। তাদের রীতিনীতি ঐতিহ্যগতভাবে একজন সর্দারের নেতৃত্বে ছিল, যিনি বিরোধ নিষ্পত্তিও করতেন। মোগল আমলে, মাহিফরাসরা চাষাবাদের মৌসুমের শুরুতে তাদের আজিমপুর ময়দানে ভোজসভার আয়োজন করতে পরিচিত ছিল। তারা ২০ থেকে ২৫ মণ ভাত রান্না করে তাদের নিজস্ব সম্প্রদায়ের লোকজন ছাড়াও হাজার হাজার মানুষকে আপ্যায়ন করত। এই ভোজটি সারা দিন ধরে চলতে থাকত এবং এটি ছিল পরবর্তীতে পহেলা বৈশাখ উদযাপনের পূর্বসূরী।
টিম মাচিয়েইয়েভস্কি

টিম লুইস মাচিয়েইয়েভস্কি (; জন্ম: ৫ মার্চ ২০০১; টিম মাচিয়েইয়েভস্কি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
টিম লুইস মাচিয়েইয়েভস্কি ২০০১ সালের ৫ই মার্চ তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
গর্ডন লিয়ন

গর্ডন লিয়ন (তাঁর ছদ্মনাম ফিওদোর ভাস্কোভিচ নামেও পরিচিত) হলেন একজন আমেরিকান নেটওয়ার্ক নিরাপত্তা বিশেষজ্ঞ, এনম্যাপ (নেটওয়ার্ক ম্যাপার)-এর স্রষ্টা এবং নেটওয়ার্ক নিরাপত্তা সম্পর্কিত বই, ওয়েবসাইট এবং প্রযুক্তিগত কাগজপত্রের লেখক। তিনি হানিনেট প্রকল্পের একজন প্রতিষ্ঠাতা সদস্য এবং কম্পিউটার প্রফেশনালস ফর সোশ্যাল রেসপন্সিবিলিটির ভাইস প্রেসিডেন্ট ছিলেন।
লিয়ন ১৯৯০ এর দশকের মাঝামাঝি থেকে নেটওয়ার্ক নিরাপত্তা সম্প্রদায়ে সক্রিয় ছিলেন। তার ছদ্মনাম "ফিওদোর" রুশ লেখক ফিওদোর দস্তয়েভ্স্কির কাছ থেকে নেওয়া হয়েছিল। তার বেশিরভাগ প্রোগ্রামিং সি, সি++ এবং পার্ল প্রোগ্রামিং ভাষায় করা হয়।
২০১১ সালের ডিসেম্বরে লিয়ন যেভাবে ডাউনলোড.কম তাদের ইনস্টলেশন ম্যানেজারদের সাথে গ্রেওয়্যার বান্ডিল করা শুরু করে এবং বান্ডিল করা সফ্টওয়্যার নিয়ে উদ্বেগ প্রকাশ করে তার ব্যাপারে তীব্র অপছন্দ প্রকাশ করে, যার ফলে অনেক লোক সামাজিক নেটওয়ার্কগুলিতে পোস্টটি ছড়িয়ে দেয় এবং কয়েক ডজন মিডিয়া প্রতিবেদন করা হয়। মূল সমস্যা হল ডাউনলোড.কমের প্রস্তাবিত বিষয়বস্তু এবং মূল লেখকদের দেওয়া সফটওয়্যারের মধ্যে বিভ্রান্তি; অভিযোগের মধ্যে রয়েছে প্রতারণার পাশাপাশি কপিরাইট এবং ট্রেডমার্ক লঙ্ঘন।
লিয়ন ২০১৫ সালে এনম্যাপের সোর্সফোর্জ Nmap SourceForge পৃষ্ঠার নিয়ন্ত্রণ হারিয়ে ফেলেন, সোর্সফোর্জ প্রকল্পের পৃষ্ঠাটি দখল করে এবং অ্যাডওয়্যার মোড়ানো ডাউনলোড বান্ডিল অফার করে। আসল সোর্সফোর্জ পৃষ্ঠায় আর কোনও ফাইল নেই। এবং অ্যাকাউন্ট হাইজ্যাক করতে ব্যবহৃত সোর্সফোর্জ "মিরর" পৃষ্ঠা অফিসিয়াল https://nmap.org/- এ পুনঃনির্দেশ করা হয়েছে।
লিয়ন বেশ কয়েকটি নেটওয়ার্ক নিরাপত্তা ওয়েব সাইট রক্ষণাবেক্ষণ করে:
লিয়ন বেশ কয়েকটি বই লিখেছেন এবং কয়েকটি বইয়ের লেখকদের মধ্যে ছিলেন।
সিকিউরিটিফোকাস, স্ল্যাশডট, জোন-এইচ, টাক্সজার্নাল, সেফমোড এবং গুগল দ্বারা লিয়ন/ভাসকোভিচের সাথে পাবলিক ইন্টারভিউ পোস্ট করা হয়েছে। এর মধ্যে অনেকেই তার অফিসিয়াল বায়ো পৃষ্ঠার চেয়ে বেশি ব্যক্তিগত বিবরণ প্রদান করে।
লিয়ন অনেক নিরাপত্তা সম্মেলনে যোগ দেন এবং বক্তৃতা করেন। তিনি ডেফকন, ক্যানসেকওয়েস্ট, ফসডেম, আইটি সিকিউরিটি ওয়ার্ল্ড, সিকিউরিটি মাস্টার্স ডোজো, শ্যামুকন, আইটি-ডিফেন্স, এসএফওবাগ এবং অন্যান্যগুলিতে উপস্থাপন করেছেন৷
মাদার্শা ইউনিয়ন (দ্ব্যর্থতা নিরসন)

মাদার্শা ইউনিয়ন নামটি দিয়ে বাংলাদেশের চট্টগ্রাম জেলার ৩টি ইউনিয়নকে বোঝানো হতে পারে: